Държавен вестник, бр. 59, 2014 г., стр. 39

БРОЙ  59	
Д Ъ Р Ж А В Е Н  В Е С Т Н И К 	
СТР.  39  
Облигации на Фискалния агент не по-късно 
от датата, указана от Фискалния агент (която 
дата няма да бъде по-ранна от един Работен 
ден след получаването от Регистратора на 
такива инструкции).
Предаване на Сертификатите за Облигации
3.3. Непосредствено преди издаването на 
Глобален сертификат за Облигациите Реги­
страторът (или негов упълномощен предста­
вител, действайки от негово име) следва да 
го завери. След получаването на Глобален 
сертификат за Облигациите Фискалният агент 
е длъжен да го предаде на Общия попечител 
или на такава Клирингова система или друг 
депозитар за Клирингова система, каквито 
трябва да са съгласувани между Емитента 
и Фискалния агент, заедно с указания за 
привеждането му в сила, както и с указания 
към Клиринговата система, към която (или 
към чийто депозитар или Общ попечител е 
предаден Глобалният сертификат за Облига­
циите) се кредитират базовите Облигации по 
този Глобален сертификат за Облигациите по 
сметката/сметките за ценни книги, открита/и 
в тази Клирингова система, за която/които 
Емитентът е уведомил Фискалния агент, при 
прилагането на принципа за плащане срещу 
предаване или – ако така Емитентът е уве­
домил Фискалния агент – при прилагане на 
предаване без плащане.
3.4. Фискалният агент е длъжен незабавно 
да уведоми Регистратора, в случай че поради 
каквато и да е причина някой Сертификат 
за Облигации не е предаден в съответствие 
с указанията на Емитента. При липсата на 
такова уведомление Регистраторът следва да 
разпореди извършването на подходящо впис­
ване в Регистъра, което да отрази издаването 
на Облигации на лицето (лицата), чието име 
и адрес са отбелязани на съответния Серти­
фикат за Облигации на Датата на издаване 
(ако има такива).
Клирингови системи
3.5. При предаването на Глобалния сер­
тификат за Облигациите в съответствие с 
Уговорка 3.3 („Предаване на Сертификатите 
за Облигации“) Фискалният агент е длъжен 
да даде указания на съответната Клирингова 
система да задържи Облигациите, удостовере­
ни с него, на заповедта на Фискалния агент в 
очакване на прехвърляне по сметката/сметки­
те за ценни книги, за които се отнася Уговорка 
3.3 („Предаване на Сертификатите за Облига­
ции“). При всяко плащане за Облигациите, 
направено към Фискалния агент, той следва 
да прехвърли това плащане по сметката на 
Емитента, за която Емитентът го е уведомил. 
В периода, в който всяка такава Облигация 
се държи на заповедта на Фискалния агент, 
Фискалният агент следва също да държи тази 
Облигация на заповедта на Емитента.
Подписване на Сертификатите за Обли­
гации
3.6. Сертификатите за Облигации следва 
да бъдат подписани ръчно или с факсимиле 
от името на Емитента от лице, надлежно 
упълномощено от Емитента с правото да 
подписва. Емитентът може да приеме и 
използва подписа на всяко лице, което към 
датата на подписване на Сертификата за 
Облигации е лице, надлежно упълномощено 
от Емитента да подписва, дори в случай че 
преди издаването на Сертификата за Обли­
гации това лице вече не изпълнява такава 
длъжност, независимо от причината за това, 
като Сертификатите за Облигации, издадени 
при такива условия, представляват въпреки 
това действителни и обвързващи за Емитента 
задължения. Сертификатите за Облигации 
следва да бъдат отпечатани в съответствие с 
всички изисквания на приложимите правила 
на фондовата борса.
3.7. В случай че е необходимо Емитентът 
да емитира допълнителни ценни книжа при 
същите условия като тези на съответния 
транш на Облигациите във всяко отношение 
(или във всяко отношение с изключение на 
първото плащане на лихва по тях), то та­
кова последващо емитиране следва да бъде 
консолидирано и да образува единна серия с 
Облигациите, както е предвидено в Условие 
14 („Други въпроси“), като Емитентът и Фи­
скалният агент са длъжни да следват същите 
процедури, каквито са изложени в настоящия 
Договор, по отношение на първоначалното 
емитиране на тези допълнителни облигации. 
По отношение на Глобалния сертификат за 
Облигациите:
(а) нов Глобален сертификат за Облигаци­
ите, отразяващ увеличената номинална 
стойност, следва да бъде издаден на 
мястото на Глобалния сертификат за 
Облигациите, непогасен преди допълни­
телното емитиране, като съществуващи­
ят Глобален сертификат за Облигациите 
следва да бъде унищожен;
(б) номиналната стойност на съществу­
ващия към момента Глобален серти­
фикат за Облигациите следва да бъде 
увеличена, за да бъде отразено емити­
рането на допълнителни Облигации, 
както Емитентът укаже; след такова 
допълнително емитиране на Облига­
ции всички препращания в настоящия 
Договор или в която и да е Облигация 
към съвкупната номинална стойност на 
Облигациите следва да се счита, че се 
отнася до увеличената вследствие на 
допълнителното емитиране номинална 
стойност.